stanford-oval/wikipedia huggingface dataset:
ภิมุข อังกินันทน์
งานการเมือง

ภิมุข เข้าสู่วงการการเมือง ด้วยการเป็นสมาชิกสภาเทศบาลเมืองเพชรบุรี ใน พ.ศ. 2510 จากนั้นได้รับการแต่งตั้ง เป็นเทศมนตรีเมืองเพชรบุรี ใน พ.ศ. 2516 ถึง พ.ศ. 2517 ก่อนที่จะถูกชักชวนจากนายปิยะ ให้ลงสมัครรับเลือกตั้งเป็นสมาชิกสภาผู้แทนราษฎรจังหวัดเพชรบุรี ซึ่งได้รับเลือกตั้งเป็นครั้งแรก ใน พ.ศ. 2518 สังกัดพรรคชาติไทย และได้รับเลือกเรื่อยมาจนถึง พ.ศ. 2531 รวม 4 สมัย
ภิมุข วางมือทางการเมือง หลังจากที่ไม่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 และปัญหาสุขภาพ
งานการเมือง > สมาชิกสภาผู้แทนราษฎร

ภิมุข อังกินันทน์ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดเพชรบุรี สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดเพชรบุรี สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดเพชรบุรี สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดเพชรบุรี สังกัดพรรคชาติไทย
เครื่องราชอิสริยาภรณ์

พ.ศ. 2532 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2530 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พระครูอาภัสร์ธรรมคุณ (บุญรอด อาภสฺสโร)

| พระครูอาภัสร์ธรรมคุณ (บุญรอด อาภสฺสโร) |
| --- | --- |

ชื่ออื่น: เจ้าอธิการบุญรอด
ส่วนบุคคล
เกิด: ๑ มกราคม พ.ศ. ๒๔๙๒
มรณภาพ: ๑๐ พฤศจิกายน พ.ศ. ๒๕๖๕
นิกาย: มหานิกาย
การศึกษา: น.ธ.เอก,ป.4,พธ.ด.กิตติมศักดิ์ (สังคมสงเคราะห์ศาสตร์)
ตำแหน่งชั้นสูง
ที่อยู่: วัดโคกกรม อำเภอพนมดงรัก สุรินทร์
อุปสมบท: ๑๗ พฤษภาคม พ.ศ. ๒๕๑๔
ตำแหน่ง: อดีตเจ้าอาวาสวัดโคกกรม  อำเภอพนมดงรัก ,อดีตเจ้าคณะตำบลโคกกลาง อำเภอพนมดงรัก จังหวัดสุรินทร์
พระครูอาภัสร์ธรรมคุณ (บุญรอด อาภสฺสโร)  อดีตเจ้าอาวาสวัดโคกกรม ตำบลจีกแดก อำเภอพนมดงรัก จังหวัดสุรินทร์ และอดีตเจ้าคณะตำบลโคกกลาง อำเภอพนมดงรัก จังหวัดสุรินทร์,ผู้เชี่ยวชาญด้านยาสมุนไพรโบราณ เป็นพระเกจิเถราจารย์ผู้ทรงวิทยาคมแห่งดินแดนอิสานใต้
ชาติภูมิ

พระครูอาภัสร์ธรรมคุณ (บุญรอด อาภสฺสโร) นามเดิม ชื่อ บุญรอด นามสกุล ทะลัยรัมย์
เกิดวันอาทิตย์ ขึ้น ๑๓ ค่ำ เดือน ๒ ปีฉลู วันที่ ๑ เดือนมกราคม พุทธศักราช ๒๔๙๒
บิดาชื่อ นายชิม นามสกุล ทะลัยรัมย์ มารดาชื่อ นางเมียด นามสกุล ทะลัยรัมย์
บ้านเลขที่ ๕๖ หมู่ที่ ๔ ตำบลเพี้ยราม  อำเภอเมืองสุรินทร์ จังหวัดสุรินทร์
การบรรพชาและอุปสมบท

บรรพชา เป็นสามเณร เมื่อวันเสาร์ แรม ๕ ค่ำ เดือน ๖ ปีกุน วันที่ ๑๗ เดือนพฤษภาคม พุทธศักราช ๒๕๑๔ ณ วัดศิรินทราราม ตำบลนาดี อำเภอเมืองสุรินทร์ จังหวัดสุรินทร์  โดยมีพระครูอรุณสาธุกิจ วัดศิรินทราราม ตำบลนาดี อำเภอเมืองสุรินทร์ จังหวัดสุรินทร์เป็นพระอุปัชฌาย์
อุปสมบทเป็นพระภิกษุ วันเสาร์ แรม ๕ ค่ำ เดือน ๖ ปีกุน วันที่ ๑๗ เดือนพฤษภาคม พุทธศักราช ๒๕๑๔ ณ พัทธสีมาวัดศิรินทราราม ตำบลนาดี อำเภอเมืองสุรินทร์ จังหวัดสุรินทร์ โดยมีพระครูอรุณสาธุกิจ วัดศิรินทราราม ตำบลนาดี อำเภอเมืองสุรินทร์ จังหวัดสุรินทร์เป็นพระอุปัชฌาย์, พระแก่นสาร ธมฺมสาโร (เจ้าอธิการแก่นสาร) วัดศิรินทราราม ตำบลนาดี อำเภอเมืองสุรินทร์ จังหวัด สุรินทร์เป็นพระกรรมวาจาจารย์, พระสมภาณ อริยวํโส (พระครูธรรมทัตวิมล) วัดระกาไกรสร  ตำบลเพี้ยราม อำเภอเมืองสุรินทร์ จังหวัดสุรินทร์ เป็นพระอนุสาวนาจารย์ ได้รับฉายานามว่า"อาภสฺสโร"
การศึกษา/วิทยฐานะ

นักธรรมชั้นเอก
ชั้นประถมศึกษาปีที่ ๔
การปกครองคณะสงฆ์

ได้รับการแต่งตั้งดำรงตำแหน่งทางพระสังฆาธิการเป็นเจ้าอาวาสวัดโคกกรม ตำบลจีกแดก อำเภอพนมดงรัก จังหวัดสุรินทร์
ได้รับการแต่งตั้งดำรงตำแหน่งทางพระสังฆาธิการเป็นเจ้าคณะตำบลโคกกลาง อำเภอพนมดงรัก จังหวัดสุรินทร์
ด้านสมุนไพรรักษาโรค

ได้ศึกษาเล่าเรียนจดจำเป็นองค์ความรู้ด้านวิชาตำรับยาสมุนไพรแบบโบราณ จากพระอาจารย์ผู้ชำนานด้านสมุนไพรแบบโบราณใช้รักษาโรคเจ็บไข้ได้ป่วย 3 รูป คือ หลวงตาโต๊ะ หรือพระครูอรุณสาธุกิจ พระอุปัชฌาย์, หลวงปู่ชิด หรือ พระครูวิชิตธรรมคุณ วัดบ้านลำดวน และหลวงปู่ริม รัตนมุณี วัดอุทุมพร อำเภอปราสาท จังหวัดสุรินทร์สมุนไพรนานาชนิด ไปเสาะแสวงหาจากป่าลึกตามแนวตะเข็บชายแดนไทย-กัมพูชา เพื่อรักษาโรคมะเร็ง โรคเบาหวาน และอาการปวดเมื่อย จนมีความเชี่ยวชาญ
ด้านสาธารณูปการสงเคราะห์

ท่านก็ได้บริจาคเงินสมทบทุนช่วยสร้างเสนาสนะในวัดที่กำลังพัฒนาหลายแห่ง อาทิ เช่น
บริจาคเงินสมทบทุนสร้างอุโบสถวัดระกาไกรสร อำเภอเมืองสุรินทร์ จังหวัดสุรินทร์
บริจาคเงินสมทบทุนสร้างอุโบสถวัดฉันเพล อำเภอเขวาสินรินทร์ จังหวัดสุรินทร์
วัดหนองหิน
วัดบ้านด่าน
วัดโนนสมบูรณ์
วัดกู่สัตธาราม
วัดบ้านเพี้ยราม อำเภอเมืองสุรินทร์ จังหวัดสุรินทร์
บริจาคเงินสมทบทุนสร้างอุโบสถ วัดห้วยเสน บ้านห้วยเสน อำเภอศรีณรงค์ จังหวัดสุรินทร์
อีกทั้งท่านยังได้ บริจาคเงินสมทบทุนช่วยสร้างอาคารโรงพยาบาลพนมดงรัก และช่วยเหลือ ทหาร ตำรวจ องค์กรกู้ภัย และโรงเรียนที่ขาดแคลนทุนทรัพย์ในการพัฒนาของโรงเรียนด้านต่างๆในจังหวัดสุรินทร์ พร้อมทั้งได้ จัดซื้ออุปกรณ์เครื่องมือทางการแพทย์มอบให้กับโรงพยาบาลสุรินทร์
มรณภาพ

พระครูอาภัสร์ธรรมคุณ ถึงแก่มรณภาพ ด้วยโรคหัวใจล้มเหลวเฉียบพลัน เมื่อ วันที่ 10 พฤศจิกายน พ.ศ. 2565 เวลา 23.13 น. ณ โรงพยาบาลพนมดงรัก สิริรวมอายุ 73 ปี 51 พรรษา
รางวัลเกียรติคุณ

พ.ศ. 2557 สภามหาวิทยาลัยมหาจุฬาลงกรณราชวิทยาลัย มีมติเห็นชอบให้ถวายปริญญาเอก พุทธศาสตรดุษฎีบัณฑิตกิตติมศักดิ์ สาขาวิชาสังคมสงเคราะห์ศาสตร์
สมณศักดิ์

พ.ศ. 2529 ได้รับพระบรมราชโองการโปรดพระราชทานสัญญาบัตรตั้งสมณศักดิ์ เป็นพระครูสัญญาบัตร  ในราชทินนามที่ พระครูอาภัสร์ธรรมคุณ  มหาเถรสมาคมกำหนดลำดับชั้นพัดยศสมณศักดิ์ให้ตรงตามตำแหน่งทางคณะสงฆ์เป็น พระครูสัญญาบัตรเจ้าคณะตำบล
ได้รับพระบัญชา (โดยพระบรมราชานุญาต)เลื่อนสมณศักดิ์เป็นพระครูสัญญาบัตรเจ้าคณะตำบล ในราชทินนามเดิม ที่ พระครูอาภัสร์ธรรมคุณ
ราชกิจจานุเบกษา,ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์,เล่ม 103,ตอนที่ 211, 1 ธันวาคม 2529,ฉบับพิเศษ หน้า 37. เจ้าอธิการบุญรอด วัดบ้านโคกกรม จังหวัดสุรินทร์ เป็น พระครูอาภัสร์ธรรมคุณ
แหล่งข้อมูลอื่น

https://www.eventesan.com/archives/17397
https://mgronline.com/local/detail/9620000100855
ยรรยง พวงราช

| ยรรยง พวงราชม> ป.ช., ม.ว.ม., ร.จ.พ. |
| --- | --- |


รัฐมนตรีช่วยว่าการกระทรวงพาณิชย์
ดำรงตำแหน่ง 30 มิถุนายน พ.ศ. 2556 – 22 พฤษภาคม พ.ศ. 2557
นายกรัฐมนตรี: ยิ่งลักษณ์ ชินวัตร
ก่อนหน้า: ศิริวัฒน์ ขจรประศาสน์
ถัดไป: อภิรดี ตันตราภรณ์
ปลัดกระทรวงพาณิชย์
ดำรงตำแหน่ง 1 ตุลาคม พ.ศ. 2552 – 30 กันยายน พ.ศ. 2555
นายกรัฐมนตรี: อภิสิทธิ์ เวชชาชีวะ ยิ่งลักษณ์ ชินวัตร
 
ข้อมูลส่วนบุคคล
เกิด: 14 เมษายน พ.ศ. 2495 (72 ปี) จังหวัดศรีสะเกษ ประเทศไทย
ศาสนา: พุทธ
คู่สมรส: ผุสดี พวงราช

ยรรยง พวงราช (14 เมษายน 2495 -) เป็นที่ปรึกษารองนายกรัฐมนตรี (นาย ภูมิธรรม เวชยชัย) ในรัฐบาล นายเศรษฐา ทวีสิน อดีตรัฐมนตรีช่วยว่าการกระทรวงพาณิชย์ ในรัฐบาลนางสาวยิ่งลักษณ์ ชินวัตร และเป็นอดีตปลัดกระทรวงพาณิชย์ อดีตอธิบดีกรมการค้าภายใน
ประวัติ

นายยรรยง พวงราช เกิดเมื่อวันที่ 14 เมษายน พ.ศ. 2495 ที่อำเภอยางชุมน้อย จังหวัดศรีสะเกษ จบการศึกษาชั้นมัธยมตอนต้นจากโรงเรียนศรีสะเกษวิทยาลัย จบชั้นมัธยมศึกษาตอนปลายจากวิทยาลัยเทคนิคศรีสะเกษ สำเร็จการศึกษาระดับปริญญาตรี นิติศาสตรบัณฑิต (เกียรตินิยมอันดับ 2) จากคณะนิติศาสตร์ จุฬาลงกรณ์มหาวิทยาลัย และสอบได้เป็นเนติบัณฑิตไทยในปีเดียวกัน (พ.ศ. 2517) ระดับปริญญาโท Master of Laws จากมหาวิทยาลัยนิวยอร์ก สหรัฐอเมริกา (2521) (ทุนรัฐบาลไทย) และผ่านการศึกษาอบรมหลักสูตร วปรอ. 4212 จากวิทยาลัยป้องกันราชอาณาจักร
ประวัติการทำงาน

ยรรยง พวงราช เริ่มทำงานเป็นที่ปรึกษากฎหมายประจำสำนักงานไพร้ซ์สานนท์และสหาย เมื่อปี พ.ศ. 2517 ต่อมาได้เข้ารับราชการเป็นอาจารย์ตรี ประจำคณะนิติศาสตร์ จุฬาลงกรณ์มหาวิทยาลัย ในปี พ.ศ. 2518 จากนั้นเขาได้รับทุนรัฐบาลไทยให้ไปศึกษาที่ประเทศสหรัฐอเมริกา กระทั่งในปี พ.ศ. 2530 จึงได้โอนย้ายมารับหน้าที่ผู้เชี่ยวชาญด้านกฎหมายพาณิชย์ ประจำกระทรวงพาณิชย์ และได้รับแต่งตั้งเป็นรองอธิบดีกรมเศรษฐกิจการพาณิชย์ ในปี พ.ศ. 2534 และเป็นที่ปรึกษากฎหมายกระทรวงพาณิชย์ ระดับ 10 ในปี พ.ศ. 2539 เป็นผู้ตรวจราชการกระทรวงพาณิชย์ ในปี พ.ศ. 2541 เป็นรองปลัดกระทรวงพาณิชย์ ในปี พ.ศ. 2543 จากนั้นในปีถัดมาได้รับแต่งตั้งเป็นอธิบดีกรมทรัพย์สินทางปัญญา และกลับไปรับตำแหน่งรองปลัดกระทรวงพาณิชย์ ในปี พ.ศ. 2546 จนถึงปี พ.ศ. 2550 ได้รับแต่งตั้งเป็นอธิบดีกรมการค้าภายใน และเป็นปลัดกระทรวงพาณิชย์ ในปี พ.ศ. 2552
ประสบการณ์อื่น ๆ

เป็นกรรมการกฤษฎีกา (2549 - ปัจจุบัน)
เป็นผู้พิจารณาขององค์การการค้าโลก (WTO Panel) คดีทรัพย์สินทางปัญญาและคดีทุ่มตลาด รวม 3 คดี (2540 - 2543)
เป็นผู้พิพากษาสมทบในศาลทรัพย์สินทางปัญญาและการค้าระหว่างประเทศกลาง (2540 - 2544)
เป็นผู้บรรยายพิเศษวิชากฎหมายทรัพย์สินทางปัญญาและการค้าระหว่างประเทศที่สำนักอบรมกฎหมายแห่งเนติบัณฑิตยสภา จุฬาฯ ธรรมศาสตร์ ฯลฯ (2525-ปัจจุบัน)
เป็นประธาน รองประธานกรรมการและกรรมการองค์การคลังสินค้า (2547 - ปัจจุบัน)
ทำหน้าที่ประธานคณะกรรมการควบคุมธุรกิจของคนต่างด้าว (2548 - 2550)
งานการเมือง

นายยรรยง มีบทบาทโดนเด่นเป็นที่รู้จักในวงการการเมือง ในช่วงที่ดำรงตำแหน่งปลัดกระทรวงพาณิชย์ ได้มีการแถลงข่าวตอบโต้กันกับนายชวนนท์ อินทรโกมาลย์สุต โฆษกพรรคประชาธิปัตย์ ต่อมาหลังเกษียณอายุราชการได้เข้ารับตำแหน่งรัฐมนตรีช่วยว่าการกระทรวงพาณิชย์ ในรัฐบาลนางสาวยิ่งลักษณ์ ชินวัตร
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2543 –  เหรียญจักรพรรดิมาลา (ร.จ.พ.)
มหายุคมีโซโซอิก

มหายุคมีโซโซอิก (อังกฤษ: Mesozoic Era) เป็นมหายุคที่สองจาก 3 มหายุคทางธรณีกาลของโลกในบรมยุคฟาเนอโรโซอิก โดยอยู่ถัดจากมหายุคพาลีโอโซอิกและอยู่ก่อนหน้ามหายุคซีโนโซอิก
มหายุคมีโซโซอิกมีช่วงอายุตั้งแต่ 251-65 ล้านปีมาแล้ว อยู่ในช่วงเวลาที่มีการแยกตัวออกจากกันของมหาทวีปแพนเจีย ทำให้เกิดผืนแผ่นดินลอเรเซียและผืนแผ่นดินกอนด์วานา คั่นกลางด้วยมหาสมุทรเททิส จากนั้นจึงเกิดการแยกตัวขึ้นอีกภายในผืนแผ่นดินทั้งสอง ทำให้เกิดทวีปต่าง ๆ ดังที่เป็นอยู่ในปัจจุบัน มหายุคมีโซโซอิกเป็นมหายุคที่เรียกได้ว่าสัตว์เลื้อยคลานครองโลก
ยุคทางธรณีวิทยา

มหายุคมีโซโซอิกแบ่งย่อยออกเป็น 3 ยุค ดังนี้
ยุคไทรแอสซิก (251.0 ถึง 199.6 ล้านปีมาแล้ว) เป็นยุคแรกเริ่มของไดโนเสาร์และสัตว์เลื้อยคลาน
ยุคจูแรสซิก (199.6 ถึง 145.5 ล้านปีมาแล้ว) เป็นยุคของสัตว์เลื้อยคลาน พบนกและสัตว์เลี้ยงลูกด้วยนมเป็นครั้งแรก มีไดโนเสาร์จำนวนมาก
ยุคครีเทเชียส (145.5 ถึง 65.5 ล้านปีมาแล้ว) เป็นยุคที่ไดโนเสาร์และสัตว์ขนาดใหญ่สูญพันธุ์ มีสัตว์พวกไพรเมตเกิดขึ้นเป็นครั้งแรก
แหล่งข้อมูลอื่น

The Mesozoic from Palaeos เก็บถาวร 2008-11-06 ที่ เวย์แบ็กแมชชีน
The Mesozoic, age of cycads and dinosaurs เก็บถาวร 2008-11-02 ที่ เวย์แบ็กแมชชีน
Mesozoic terrestrial ecosystems เก็บถาวร 2002-08-30 ที่ เวย์แบ็กแมชชีน
Mesozoic climates เก็บถาวร 2009-05-25 ที่ เวย์แบ็กแมชชีน
Paleozoic/Mesozoic climate
ยุกิฮิโระ (นักดนตรี)

| ยุกิฮิโระ yukihiro |
| --- | --- |
ชื่อเกิด: ยุกิฮิโระ อะวะจิ
รู้จักในชื่อ: ยุกิฮิโระ
เกิด: 24 พฤศจิกายน 2511
ที่เกิด: ชิบะ ประเทศญี่ปุ่น
อาชีพ: นักดนตรี
เครื่องดนตรี: กลอง
ยุกิฮิโระ มีชื่อจริงว่า ยุกิฮิโระ อะวะจิ (ญี่ปุ่น: 淡路 幸宏; โรมาจิ: Awaji Yukihiro) เกิดเมื่อวันที่ 24 พฤศจิกายน พ.ศ. 2511 ในเมืองชิบะ ประเทศญี่ปุ่น เป็นนักดนตรี ในวง L'Arc~en~Ciel
ผลงาน

วง L'Arc~en~Ciel บทความหลัก: L'Arc~en~Ciel
วง Acid Android (นักร้องนำ)
Album purification (2006)Single let's dance (2006)Mini Album faults (2003)
แหล่งข้อมูลอื่น

เว็บไซต์ทางการ L'Arc~en~Ciel เก็บถาวร 2008-05-14 ที่ เวย์แบ็กแมชชีน (ญี่ปุ่น)
ภิรมย์ พลวิเศษ

| ภิรมย์ พลวิเศษ> ข้อมูลส่วนบุคคล |
| --- | --- |
เกิด: 7 สิงหาคม พ.ศ. 2508 อำเภอประทาย จังหวัดนครราชสีมา ประเทศไทย
เสียชีวิต: 15 พฤษภาคม พ.ศ. 2563 (54 ปี) จังหวัดนครราชสีมา ประเทศไทย
พรรคการเมือง: ความหวังใหม่ ชาติไทย พลังประชาชน (254?–2551)   ภูมิใจไทย (2551–255)   ชาติไทยพัฒนา   พลังประชารัฐ (2561–2563)
คู่สมรส: อรทัย พลวิเศษ
ศิษย์เก่า: วิทยาลัยครูนครราชสีมา

ภิรมย์ พลวิเศษ (7 สิงหาคม พ.ศ. 2508 - 15 พฤษภาคม พ.ศ. 2563) อดีตสมาชิกสภาผู้แทนราษฎรจังหวัดนครราชสีมา และอดีตเลขานุการรัฐมนตรีว่าการกระทรวงอุตสาหกรรม (สุริยะ จึงรุ่งเรืองกิจ)
ประวัติ

นายภิรมย์ พลวิเศษ เกิดเมื่อวันที่ 7 สิงหาคม พ.ศ. 2508 ที่ อำเภอประทาย จังหวัดนครราชสีมา ด้านชีวิตครอบครัวสมรสกับนาง อรทัย พลวิเศษ มีบุตร 4 คนคือ
นางสาวพีรยา พลวิเศษ
นายนวกิจ พลวิเศษ
เด็กหญิงรมย์นลิน พลวิเศษ
เด็กหญิงรมย์ธีรา พลวิเศษ
นายภิรมย์เสียชีวิตจากภาวะติดเชื้อในกระแสโลหิตภายหลังจากผ่าตัดส้นเท้าเมื่อช่วงบ่ายวันศุกร์ที่ 15 พฤษภาคม พ.ศ. 2563 ที่ โรงพยาบาลมหาราชนครราชสีมา สิริรวมอายุได้ 54 ปี
การศึกษา

ภิรมย์จบการศึกษาระดับประกาศนียบัตรวิชาการศึกษาชั้นสูง (ปก.ศ.สูง) และ ระดับปริญญาตรี ด้านบริหารการศึกษา จากวิทยาลัยครูนครราชสีมา จากนั้นสอบเข้ารับราชการครูได้เมื่อปี พ.ศ. 2529 ที่อำเภอประทาย ซึ่งเป็นอำเภอบ้านเกิด ก่อนลาออกจากราชการครูมาทำงานการเมืองแบบเต็มตัว โดยตำแหน่งสุดท้ายทางราชการคือตำแหน่งหัวหน้าการประถมศึกษา อำเภอลำทะเมนชัย จังหวัดนครราชสีมา
งานการเมือง

ภายหลังจากลาออกจากราชการนายภิรมย์ได้ลงสมัครรับเลือกตั้งสมาชิกสภาผู้แทนราษฎร เขต 5 จังหวัดนครราชสีมา เมื่อวันอาทิตย์ที่ 23 ธันวาคม พ.ศ. 2550 ในสังกัดพรรคพลังประชาชนและได้รับเลือกตั้งในปีนั้นโดยสามารถเอาชนะนาย วัชรา ณ วังขนาย เจ้าของตำแหน่งจาก พรรครวมชาติพัฒนา ไปได้ แต่หลังจากที่พรรคพลังประชาชนถูกศาลรัฐธรรมนูญสั่งยุบพรรคในปี พ.ศ. 2551 นายภิรมย์จึงย้ายมาสังกัดพรรคภูมิใจไทย
จากนั้นในปี พ.ศ. 2561 นายภิรมย์พร้อมด้วยนางอรทัยผู้เป็นภรรยาได้ย้ายมาสังกัด พรรคพลังประชารัฐ โดยนายภิรมย์ถือเป็นหนึ่งในแกนนำกลุ่มสามมิตรทำหน้าที่ชักชวนบรรดา อดีต ส.ส. นักการเมืองท้องถิ่น ให้ย้ายมาสังกัดพรรคพลังประชารัฐ ต่อมาในการเลือกตั้งสมาชิกสภาผู้แทนราษฎรเมื่อวันอาทิตย์ที่ 24 มีนาคม พ.ศ. 2562 นายภิรมย์ได้ขยับขึ้นไปอยู่ในบัญชีรายชื่อลำดับที่ 24 พร้อมกับส่งนางอรทัยลงสมัครในเขต 5 แทนนายภิรมย์
หลังการเลือกตั้งนายภิรมย์ได้รับแต่งตั้งให้ดำรงตำแหน่งเป็นเลขานุการรัฐมนตรีว่าการกระทรวงอุตสาหกรรม (นาย สุริยะ จึงรุ่งเรืองกิจ) เมื่อวันที่ 6 สิงหาคม พ.ศ. 2562
งานการเมือง > สมาชิกสภาผู้แทนราษฎร

นายภิรมย์ พลวิเศษ ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัยคือ
1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครราชสีมา สังกัด พรรคพลังประชาชน → พรรคภูมิใจไทย
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
รางวัลภาพยนตร์แห่งชาติ สุพรรณหงส์ ครั้งที่ 22

| รางวัลภาพยนตร์แห่งชาติ สุพรรณหงส์ ครั้งที่ 22 th |
| --- | --- |
โปสเตอร์รางวัลภาพยนตร์แห่งชาติ สุพรรณหงส์ ครั้งที่ 22
วันที่: 1 มีนาคม 2556
สถานที่: โรงละครแห่งชาติ กรุงเทพมหานคร, ประเทศไทย
เหตุการณ์สำคัญ
ภาพยนตร์ยอดเยี่ยม: Home ความรัก ความสุข ความทรงจำ
ได้รางวัลมากที่สุด: เคาท์ดาวน์ เอคโค่ จิ๋วก้องโลก (3)
เข้าชิงมากที่สุด: It Gets Better ไม่ได้ขอให้มารัก (8)
 ← 21  รางวัลสุพรรณหงส์  23 → 
รางวัลภาพยนตร์แห่งชาติ สุพรรณหงส์ ครั้งที่ 22 ประจำปี พ.ศ. 2555 จัดโดยสมาคมสมาพันธ์ภาพยนตร์แห่งชาติ โดยมีการประกาศรายชื่อผู้เข้าชิงรางวัล ทั้งหมด 15 รางวัล เมื่อวันพุธที่ 13 กุมภาพันธ์ พ.ศ. 2556 และจัดพิธีประกาศผลรางวัล ในวันศุกร์ที่ 1 มีนาคม พ.ศ. 2556 ณ โรงละครแห่งชาติ กรุงเทพมหานคร นับเป็นการกลับมาใช้สถานที่นี้ในการประกาศผลรางวัลภาพยนตร์เป็นครั้งแรกในรอบเกือบ 30 ปี หลังจากงานประกาศผลรางวัลสุพรรณหงส์ทองคำ ครั้งที่ 5 เมื่อปี พ.ศ. 2527 โดยถ่ายทอดสดในช่องทีวีดาวเทียมเอ็ม ชาแนล และสถานีโทรทัศน์สีกองทัพบกช่อง 7
สำหรับคณะกรรมการตัดสิน ได้รับเกียรติจากผู้ทรงคุณวุฒิจากหลากหลายสาขาอาชีพเข้าร่วมการตัดสินรางวัลครั้งนี้ทั้งสิ้นนำโดย ผศ.สุรพล ชลวิไล ประธานที่ปรึกษาคณะกรรมการ, กฤษฎ์ บุณประพฤทธิ์ ประธานคณะกรรมการ
และกรรมการได้แก่ วิรัช อยู่ถาวร, นคร วีระประวัติ , นาท ภูวนัย, สะอาด เปี่ยมพงศ์สานต์, รศ.ดร.กฤษดา เกิดดี, รศ.ภาวดี สมภักดี, รศ.ปิยกุล เลาวัณย์ศิริ, ประวิทย์ แต่งอักษร, โชคชัย ชยวัฑโฒ, นันทขว้าง สิรสุนทร, ผศ.ดร.ชุษณะ เตชคณา, สุภณวิชญ์ สมสมาน, เกษมศักดิ์ วงศ์รัฐปัญญา, จิระชัย กุลละวณิชย์, ธันว์ บำรุงสุข และ ดร.ขนิษฐา จิตต์ประกอบ
ชูเกียรติ ศักดิ์วีระกุล ผู้ชนะรางวัลผู้กำกับยอดเยี่ยม
เดวิด อัศวนนท์ ผู้ชนะรางวัลนักแสดงนำชายยอดเยี่ยม
อภิญญา สกุลเจริญสุข ผู้ชนะรางวัลนักแสดงนำหญิงยอดเยี่ยม
รางวัลสุพรรณหงส์เกียรติยศ ครั้งที่ 22

นอกจากการมอบราวัลภาพยนตร์แห่งชาติ สุพรรณหงส์ ครั้งที่ 22 ยังมีการมอบรางวัลสุพรรณหงส์เกียรติยศ ครั้งที่ 22 ในงานด้วย โดยผู้ที่ได้รับรางวัลคือ "ปง อัศวินิกุล" ผู้บุกเบิกการบันทึกเสียงลงฟิล์มสำหรับภาพยนตร์ไทย และเป็นผู้ก่อตั้งห้องบันทึกเสียงรามอินทรา ซึ่งเป็นสถานที่บันทึกเสียงและผสมเสียงภาพยนตร์ในระบบดอลบี สเตอริโอเป็นแห่งแรกในประเทศไทย ปง อัศวินิกุล มีผลงานบันทึกเสียงที่ให้ภาพยนตร์ไทยและต่างประเทศเทศมาแล้วกว่า 1,000 เรื่อง และคว้ารางวัลมาแล้วกว่า 25 รางวัล และเคยได้รับการยกย่องว่าเป็นคนหนึ่งที่มีส่วนสำคัญในการพัฒนาอุตสาหกรรมภาพยนตร์ไทย จึงเป็นเหตุผลที่สมควรได้รับรางวัลสุพรรณหงส์เกียรติยศในครั้งนี้
สรุปผลรางวัล

ภาพยนตร์ที่ผ่านการคัดเลือกให้เข้าชิงรางวัล จำแนกตามสาขาทั้ง 23 เรื่อง มีดังนี้:
| สาขารางวัลที่เข้ารอบชิง | ภาพยนตร์ที่เข้ารอบ |
| --- | --- |
8: It Gets Better ไม่ได้ขอให้มารัก
7: Home ความรัก ความสุข ความทรงจำ
7: เคาท์ดาวน์
6: ยักษ์
5: Together วันที่รัก
5: 9-9-81 บอกเล่า 9 ศพ
4: จันดารา ปฐมบท
3: I MISS U รักฉันอย่าคิดถึงฉัน
3: ชัมบาลา
3: ปาดังเบซาร์
3: ยอดมนุษย์เงินเดือน
3: เอคโค่ จิ๋วก้องโลก
2: อันธพาล
2: The Melody รักทำนองนี้
1: รัก
1: เด็กสาว
1: ATM เออรัก เออเร่อ
1: รัก 7 ปี ดี 7 หน
1: Yes or No 2 รักไม่รักอย่ากั๊กเลย
1: คุณนายโฮ
1: ปัญญา เรณู 2
1: 407 เที่ยวบินผี
1: ตีสาม 3D

รายชื่อภาพยนตร์ไทยที่ได้รับรางวัล
| จำนวนรางวัลที่ได้รับ | ภาพยนตร์ที่ชนะ |
| --- | --- |
3: เคาท์ดาวน์
3: เอคโค่ จิ๋วก้องโลก
2: Home ความรัก ความสุข ความทรงจำ
2: ปาดังเบซาร์
2: It Gets Better ไม่ได้ขอให้มารัก
1: 407 เที่ยวบินผี
1: Together วันที่รัก
ดูเพิ่ม

"รางวัลภาพยนตร์แห่งชาติ สุพรรณหงส์ ครั้งที่ 22".[ลิงก์เสีย]
"ผลการคัดเลือกภาพยนตร์ไทยเข้ารอบ 5 เรื่องสุดท้าย".[ลิงก์เสีย]
"ผลการตัดสินรางวัลสุพรรณหงส์ ครั้งที่ 22".[ลิงก์เสีย]
"สมาพันธ์สมาคมภาพยนตร์แห่งชาติ". คลังข้อมูลเก่าเก็บจากแหล่งเดิมเมื่อ 29 พฤศจิกายน 2012. สืบค้นเมื่อ 13 ตุลาคม 2013.
"เปิดโผภาพยนตร์ 5 เรื่องสุดท้าย เช้าชิงรางวัล สุพรรณหงส์ ครั้งที่ 22". คลังข้อมูลเก่าเก็บจากแหล่งเดิมเมื่อ 4 มีนาคม 2016. สืบค้นเมื่อ 13 ตุลาคม 2013.
"ลุ้น! 16 รางวัล สุพรรณหงส์ ครั้งที่ 22".
| ด ค กรางวัลภาพยนตร์แห่งชาติ สุพรรณหงส์ |
| --- | --- |
รางวัล:  ภาพยนตร์  ผู้กำกับภาพยนตร์  นักแสดงนำชาย  นักแสดงนำหญิง  นักแสดงสมทบชาย  นักแสดงสมทบหญิง  บทภาพยนตร์ 
สถิติ:  ภาพยนตร์ที่ชนะห้าสาขาใหญ่  นักแสดงที่ชนะสี่สาขาทางการแสดง  ที่สุดในแต่ละสาขา 
งานประกาศรางวัล:  2534  2535  2536  2537  2538  2539  2540  2541  2542  2543  2544  2545  2546  2547  2548  2549  2550  2551  2552  2553  2554  2555  2556  2557  2558  2559  2560  2561  2562 โควิด-19  2563  2564  2565  2566
ยศทหารกองทัพประชาชนลาว

ตารางข้างล่างต่อไปนี้คือข้อมูลเกี่ยวกับยศทหารของ กองทัพประชาชนลาว ตั้งแต่ ค.ศ. 1975 ระบบโครงสร้างชั้นยศ อ้างอิงรูปแบบธรรมเนียมมาจากสหภาพโซเวียต.
สัญญาบัตร

| ชั้นยศ> NATO Code | นายพล (นายธง) ພົນ> OF-10 | นายพล (นายธง) ພົນ> OF-9 | นายพล (นายธง) ພົນ> OF-8 | นายพล (นายธง) ພົນ> OF-7 | นายพล (นายธง) ພົນ> OF-6 | นายพัน ພັນ> OF-5 | นายพัน ພັນ> OF-4 | นายพัน ພັນ> OF-3 | นายร้อย ຮ້ອຍ> OF-2 | นายร้อย ຮ້ອຍ> OF-1 | นายร้อย ຮ້ອຍ> OF-1 | นักเรียนนายร้อย> OF-D | นักเรียนนายร้อย> OF-D |
| --- | --- | --- | --- | --- | --- | --- | --- | --- | --- | --- | --- | --- | --- |
กองทัพบกประชาชนลาว: 
| ภาษาลาว |  | ພົນເອກ | ພົນໂທ | ພົນຕີ | ພົນຈັດຕະວາ | ພັນເອກ | ພັນໂທ | ພັນຕີ | ຮ້ອຍເອກ | ຮ້ອຍໂທ | ຮ້ອຍຕີ |  |  |
| คำอ่าน | Chom Phon | Phon Ek | Phon Tho | Phon Tri | Phon Chattawa | Phan Ek | Phan Tho | Phan Tri | Roi Ek | Roi Tho | Roi Tri | Nak-rian Nairoi |  |
| คำแปล | จอมพล | พลเอก | พลโท | พลตรี | พลจัตวา | พันเอก | พันโท | พันตรี | ร้อยเอก | ร้อยโท | ร้อยตรี | นักเรียนนายร้อย |  |
| กองทัพเรือประชาชนลาว | ไม่มีการแต่งตั้ง |  |  |  |  |  |  |  |  |  |  |  |  |
| คำแปล | จอมพลเรือ | พลเรือเอก | พลเรือโท | พลเรือตรี | พลเรือจัตวา | นาวาเอก | นาวาโท | นาวาตรี | เรือเอก | เรือโท | เรือตรี | นักเรียนนายเรือ |  |
|  กองทัพอากาศประชาชนลาว | ไม่มีการแต่งตั้ง |  |  |  |  |  |  |  |  |  |  |  |  |
| คำอ่าน | Chom Phon Akad | Phon Akad Ek | Phon Akad Tho | Phon Akad Tri | Phon Akad Chatawa | Phan Ek Akad | Phan Tho Akad | Phan Tri Akad | Roi Ek Akad | Roi Tho Akad | Roi Tri Akad | Nak-rian Nairoi Akad |  |
| คำแปล | จอมพลอากาศ | พลอากาศเอก | พลอากาศโท | พลอากาศตรี | พลอากาศจัตวา | นาวาอากาศเอก | นาวาอากาศโท | นาวาอากาศตรี | เรืออากาศเอก | เรืออากาศโท | เรืออากาศตรี | นักเรียนนายเรืออากาศ |  |
| ตำรวจประชาชนลาว | ไม่มีการแต่งตั้ง |  |  |  |  |  |  |  |  |  |  |  |  |
| คำแปล | ไม่มีการแต่งตั้ง | พลตำรวจเอก | พลตำรวจโท | พลตำรวจตรี | พลตำรวจจัตวา | พันตำรวจเอก | พันตำรวจโท | พันตำรวจตรี | ร้อยตำรวจเอก | ร้อยตำรวจโท | ร้อยตำรวจตรี | นักเรียนนายร้อยตำรวจ |  |
ประทวน

| ชั้นยศ> NATO Code | จ่านายสิบ Сержант> OR-9 | จ่านายสิบ Сержант> OR-9 | จ่านายสิบ Сержант> OR-8 | จ่านายสิบ Сержант> OR-7 | นายสิบ> OR-6 | นายสิบ> OR-5 | นายสิบ> OR-4 | พลทหาร> OR-3 | พลทหาร> OR-2 | พลทหาร> OR-1 |
| --- | --- | --- | --- | --- | --- | --- | --- | --- | --- | --- |
| ทหารบก | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  |  |  | ไม่มีการแต่งตั้ง |  |  |  |
| ภาษาลาว | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  | ສິບເອກ | ສິບໂທ | ไม่มีการแต่งตั้ง | ສິບຕຣີ | ພົນທະຫານ |  |
| คำอ่าน | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  | Sip Ek | Sip Tho | ไม่มีการแต่งตั้ง | Sip Tri | Phon Thahan |  |
| คำแปล | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  | สิบเอก | สิบโท | ไม่มีการแต่งตั้ง | สิบตรี | พลทหาร |  |
| ทหารเรือ | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  |  |  | ไม่มีการแต่งตั้ง |  |  |  |
| คำอ่าน | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  | Cha Ek | Cha Tho | ไม่มีการแต่งตั้ง | Cha Tri | Phon Thahan |  |
| คำแปล | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  | จ่าเอก | จ่าโท | ไม่มีการแต่งตั้ง | จ่าตรี | พลทหาร |  |
| ทหารอากาศ | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  |  |  | ไม่มีการแต่งตั้ง |  |  |  |
| คำอ่าน | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  | Cha Ek Akad | Cha Tho Akad | ไม่มีการแต่งตั้ง | Cha Tri Akad | Phon Thahan |  |
| คำแปล | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  | จ่าอากาศเอก | จ่าอากาศโท | ไม่มีการแต่งตั้ง | จ่าอากาศตรี | พลทหาร |  |
| ตำรวจ | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  |  |  | ไม่มีการแต่งตั้ง |  |  |  |
| ภาษาลาว | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  | ສິບຕຳຫຼວດເອກ | ສິບຕຳຫຼວດໂທ | ไม่มีการแต่งตั้ง | ສິບຕຳຫຼວດຕຣີ | ພົນຕຳຫຼວດ |  |
| คำแปล | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  | ไม่มีการแต่งตั้ง  | สิบตำรวจเอก | สิบตำรวจโท | ไม่มีการแต่งตั้ง | สิบตำรวจตรี | พลตำรวจ |  |
เครื่องหมายเหล่าสังกัด

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| เหล่าสังกัด | เหล่ารบ | เหล่ารบรถถังยานเกราะ | เหล่ารบปืนใหญ่ ปืนใหญ่ป้องกันอากาศ | เหล่ารบช่างแสง | เหล่ารบสื่อสาร | เหล่ารบพิเศษ | เหล่าลำเลียง | เหล่ารบชีวเคมี | เหล่าเสนารักษ์ | ทหารอากาศ |
ชั้นนายพล: 
ชั้นนายพัน: 
ชั้นนายร้อย:
ระบบยศผ้าโพกหัวสิบสองชั้น

ระบบยศผ้าโพกหัวสิบสองชั้น (ญี่ปุ่น: 冠位十二階; โรมาจิ: Kan'i Jūnikai; อังกฤษ: The Twelve Level Cap and Rank System) เป็นระบบราชการพลเมืองญี่ปุ่นที่ริเริ่มตั้งแต่ ค.ศ. 603 จนถึง ค.ศ. 647 ในยุคอาซูกะตามประวัติศาสตร์ญี่ปุ่น โดยได้ดัดแปลงมาจากระบบที่มีความคล้ายคลึงกันในราชวงศ์สุยของประเทศจีน, อาณาจักรแพ็กเจ และอาณาจักรโคกูรยอ ข้าราชการจะสวมผ้าโพกหัวที่ตกแต่งด้วยทองและเงิน และขนนกที่เป็นสัญลักษณ์แทนยศข้าราชการ ชั้นยศทั้งสิบสองของผ้าโพกหัวประกอบด้วยคุณธรรมอันสูงใหญ่ (大, dai) และ คุณธรรมอันน้อยเล็ก (小, shō) ตามหลักของลัทธิขงจื๊อ ระบบยศผ้าโหกหัวสิบสองชั้นแตกต่างจากระบบเก่า คาบาเนะ ซึ่งการกำหนดยศของบุคคลโดยอิงตามลำดับการสืบมรดก